 Akizungumza na gazeti hili jana, Salum alisema wamekuwa wakiendelea na mazoezi mara kwa mara, lakini hawajui kinachoendelea katika chama chao wala msimamo uliopo.Alisema kutopewa ushirikiano kutoka kwa viongozi hakuwarudishi nyuma kwa kuwa wanahitaji kuendeleza mchezo huo na kutimiza lengo lao la kuibua vipaji vipya vya wachezaji walemavu.“Hatupati ushirikiano wa kutosha kwa viongozi wetu, lakini tutafanyaje, ni lazima tuendelee na mazoezi kujiweka sawa, hatutaki kusubiri hadi mashindano ndio tujiandae,” alisema.Kocha huyo ameiongoza timu ya taifa ya tenisi walemavu kufanya vyema katika mashindano ya Afrika Mashariki hivi karibuni, ambapo walishika nafasi ya pili.Alisema hatua hiyo ilitokana na kuungwa mkono na wadau kwa kuwapa usafiri wa kwenda kwenye mashindano hayo.Alisema iwapo ataamua akae bila kuwafundisha wachezaji wake, kuna uwezekano wa kupoteza vipaji vyao ndio maana licha ya kukabiliwa na changamoto za kiuongozi, wanaendeleza mapambano ya kufanya mazoezi.